**MUNICIPIUL SATU MARE**

**CABINET VICEPRIMAR**

**Nr. 43039/11.07.2025**

Băbțan Raul-Gabriel, Viceprimar al Municipiului Satu Mare,

În temeiul prevederilor art. 136 alin.(1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect ,, *însușirea documentației tehnice de actualizare a datelor cadastrale pentru imobilul teren identificat prin CF nr.153490 Satu Mare, situat în Municipiul Satu Mare, Str. Mihnea Vodă nr. 4’’ ,* proiect în susținerea căruia formulez prezentul,

**REFERAT DE APROBARE**

Prin adresa înregistrată la Primăria Municipiului Satu Mare sub nr. 24327/11.04.2025, dl. Szabo Levente în calitate de reprezentant al numiților Szabo Ludovic și Szabo Elisabeta în baza mandatului nr. 683 încheiat în formă autentică în data de 03.04.2025 la Biroul Individual Notarial Codrean Adina Gheorghina, acesta solicită aprobarea documentației de actualizare a datelor cadastrale a imobilului teren înscris în CF nr.153490 Satu Mare sub nr. top 4062/89 Satu Mare, precum și mărirea suprafeței acestuia de la 518 mp la 563 mp.

Conform planului de amplasament și delimitare a imobilului, întocmit de persoană fizică autorizată A.N.C.P.I - ing. Szabo Andrei Alexandru, rezultă că suprafața de teren înscrisă în cartea funciară, respectiv suprafața de 518 mp este diferită față de suprafața măsurată în realitate, respectiv 563 mp, motiv pentru care se impune inițierea unui proiect de hotărâre privind însușirea documentației și aprobarea măririi suprafeței imobilului teren mai sus menționat, în vederea actualizării datelor de carte funciară.

Față de cele expuse mai sus, raportat și prevederile art. 129 alin.(2) lit. c) din O.U.G nr. 57/2019 privind Codul Administrativ, cu modificările și completările ulterioare, potrivit cărora Consiliul Local are atribuții privind administrarea domeniului public/privat al Municipiului, propun spre analiză și aprobare Consiliului Local al Municipiului Satu Mare prezentul proiect de hotărâre.

**Inițiator proiect ,**

**Viceprimar**

**Băbțan Raul-Gabriel**

Munich Diana/2 ex